เหมืองมีร์

เหมืองมีร์ (, ; ) หรือที่เรียกว่า เหมืองมีร์นือย เป็นเหมืองเพชรแบบเหมืองเปิด ตั้งอยู่ที่เมืองมีร์นือย สาธารณรัฐซาฮา ในภูมิภาคไซบีเรียตะวันออกของประเทศรัสเซีย เหมืองแห่งนี้มีความลึกมากกว่า 525 เมตร (1,722 ฟุต) (ลึกเป็นอันดับ 4 ของโลก) และมีเส้นผ่านศูนย์กลาง 1,200 เมตร (3,900 ฟุต)  English version และนับเป็นหนึ่งในหลุมขุดที่ใหญ่ที่สุดในโลก

การทำเหมืองเปิดเริ่มต้นในปี ค.ศ. 1957 และหยุดดำเนินการในปี ค.ศ. 2001 นับตั้งแต่ปี ค.ศ. 2009 เป็นต้นมา เหมืองแห่งนี้ได้กลับมาดำเนินการอีกครั้งในรูปแบบเหมืองเพชรใต้ดิน

 การค้นพบ 
เมื่อวันที่ 13 มิถุนายน ค.ศ. 1955 คณะนักธรณีวิทยาโซเวียต ได้แก่ ยูรี คาบาร์ดิน, เอคาเตรินา เอลากีนา และ วิกเตอร์ อัฟเดเยนโก ในการสำรวจขนาดใหญ่ Amakinsky Expedition ภายใต้สาธารณรัฐสังคมนิยม
สาธารณรัฐสังคมนิยมโซเวียตยาคุตได้ค้นพบแหล่งแร่ที่มีเพชร โดยพวกเขาพบร่องรอยของหินภูเขาไฟ คิมเบอร์ไลต์ ซึ่งโดยทั่วไปมักเกี่ยวข้องกับการเกิดเพชร การค้นพบครั้งนี้นับเป็นความสำเร็จครั้งที่สองในการค้นหาคิมเบอร์ไลต์ในสาธารณรัฐสังคมนิยมสหพันธรัฐรัสเซีย หลังจากความล้มเหลวหลายครั้งในการสำรวจช่วงทศวรรษ 1940 และ 1950 (ความสำเร็จครั้งแรกคือการค้นพบ เหมืองซาร์นิตซา ในปี ค.ศ. 1954)

จากการค้นพบนี้ ในปี ค.ศ. 1957 คาบาร์ดินได้รับรางวัลรางวัลเลนิน ซึ่งเป็นหนึ่งในรางวัลสูงสุดของสหภาพโซเวียต

 การพัฒนา 
การพัฒนาเหมืองเริ่มขึ้นในปี ค.ศ. 1957 ภายใต้สภาพภูมิอากาศที่เลวร้ายอย่างยิ่ง ฤดูหนาวยาวนานถึงเจ็ดเดือนต่อปีทำให้พื้นดินกลายเป็นน้ำแข็ง ขุดเจาะได้ยาก ส่วนในฤดูร้อนอันสั้น พื้นดินจะละลายกลายเป็นโคลน ทำให้ต้องสร้างอาคารยกสูงบนเสาเข็มเพื่อป้องกันไม่ให้ความร้อนจากสิ่งก่อสร้างละลายดินเยือกแข็งถาวรจนทำให้ทรุดตัว โรงงานแปรรูปหลักจำเป็นต้องสร้างบนพื้นที่ที่มั่นคงกว่า ห่างออกไป  จากเหมือง อุณหภูมิในฤดูหนาวต่ำมากจนยางรถยนต์และเหล็กแตกเปราะ และน้ำมันแข็งตัว ระหว่างฤดูหนาว คนงานต้องใช้เครื่องยนต์ไอพ่นเพื่อละลายและขุดดินเยือกแข็งถาวร หรือใช้ไดนาไมต์ระเบิดเพื่อเข้าถึงชั้นคิมเบอร์ไลต์ที่อยู่ด้านล่าง เหมืองทั้งหมดต้องถูกคลุมในตอนกลางคืนเพื่อป้องกันไม่ให้เครื่องจักรแข็งตัว

ในช่วงทศวรรษ 1960 เหมืองแห่งนี้ผลิตเพชรได้ถึง  ต่อปี โดยประมาณ 20% เป็นเพชรคุณภาพอัญมณี ชั้นดินตอนบนของเหมือง (ลึกถึง ) มีปริมาณเพชรสูงถึง  ต่อหนึ่งตันของแร่ พร้อมสัดส่วนเพชรคุณภาพอัญมณีสูงเมื่อเทียบกับเพชรอุตสาหกรรม ผลผลิตลดลงเหลือประมาณ  ต่อหนึ่งตัน และอัตราการผลิตลดลงเหลือ  ต่อปีเมื่อถึงก้นหลุมเพชร ขนาดใหญ่ที่สุดที่ค้นพบเมื่อวันที่ 23 ธันวาคม ค.ศ. 1980 มีน้ำหนัก  และได้รับการตั้งชื่อว่า "สมัชชาครั้งที่ 26 ของพรรคคอมมิวนิสต์แห่งสหภาพโซเวียต" ()

การดำเนินงานของเหมืองหยุดชะงักในทศวรรษ 1990 ที่ระดับความลึก  เนื่องจากก้นหลุมถูกน้ำท่วม แต่ได้กลับมาดำเนินการอีกครั้งในภายหลัง English version

 การดำเนินงาน 
เหมืองมีร์เป็นเหมืองเพชรแห่งแรกที่ได้รับการพัฒนาและเป็นเหมืองเพชรที่ใหญ่ที่สุดในสหภาพโซเวียต การทำเหมืองแบบเปิดผิวดินดำเนินการยาวนานถึง 44 ปี ก่อนที่จะปิดตัวลงในเดือนมิถุนายน ค.ศ. 2001 หลังจากการล่มสลายของสหภาพโซเวียตในทศวรรษ 1990 เหมืองนี้ได้ดำเนินการโดยบริษัทเพชรซาฮา ซึ่งรายงานผลกำไรจากการขายเพชรต่อปีเกินกว่า 600 ล้านดอลลาร์สหรัฐ

ต่อมา เหมืองได้รับการดำเนินงานโดย Alrosa ซึ่งเป็นบริษัทผู้ผลิตเพชรรายใหญ่ที่สุดในรัสเซีย และมีคนงาน 3,600 คนมาเกี่ยวข้อง มาเป็นเวลานานแล้วที่มีการคาดการณ์ว่าการทำเหมืองเพชรโดยวิธีเปิดผิวดินจะสิ้นสุดลง ดังนั้นในช่วงทศวรรษ 1970 จึงได้มีการก่อสร้างเครือข่ายอุโมงค์เพื่อทำเหมืองเพชรใต้ดิน และภายในปี ค.ศ. 1999 โครงการก็ได้ดำเนินการในฐานะเหมืองใต้ดินโดยเฉพาะ เพื่อทำให้หลุมหลักที่ถูกทิ้งร้างมีเสถียรภาพ ก้นหลุมถูกปกคลุมด้วยชั้นหินถล่มหนา  หลังจากเริ่มการทำเหมืองใต้ดิน อายุการทำเหมืองถูกประเมินไว้ที่ 27 ปี อ้างอิงจากโครงการเจาะสำรวจที่ความลึก  การผลิตหยุดลงในปี ค.ศ. 2001 และเหมืองมีร์ปิดตัวลงอย่างเป็นทางการในปี ค.ศ. 2004

เหมืองนี้กลับมาเปิดใหม่อีกครั้งในปี ค.ศ. 2009 และคาดว่าจะยังคงดำเนินงานต่อไปได้อีก 50 ปี อย่างไรก็ตาม ในปี ค.ศ. 2017 เหมืองใต้ดินมีร์ถูกน้ำท่วมอีกครั้ง มีคนงานกว่า 140 คนติดอยู่ในนั้น โดยสามารถช่วยเหลือออกมาได้ทั้งหมด ยกเว้นแปดคน

ในปี ค.ศ. 2025 Alrosa ประกาศการค้นพบเพชรที่ใหญ่ที่สุดที่เคยขุดพบในรัสเซีย มีน้ำหนัก 468 กะรัต และตั้งชื่อว่า “80 ปีแห่งชัยชนะในมหาสงครามแห่งความรักชาติ” โดยถูกขุดขึ้นจากเหมืองแห่งนี้

 อ้างอิง 

 แหล่งข้อมูลอื่น 

 Mirny Diamond Mine at Atlas Obscura
 United States Mine Rescue Association 
 BBC News Photo journal: "Postcards from Russia"
 "A Face of Mirny"* Aerial view of the Mirny Diamond Mine from Airliners.net
 A Guided Excursion around the Mirny Sights
 Biggest Diamond Mines

หมวดหมู่:เหมืองเพชรในรัสเซีย
หมวดหมู่:เหมืองเพชรในสหภาพโซเวียต
หมวดหมู่:ไดอะทรีมของรัสเซีย
หมวดหมู่:เศรษฐกิจไซบีเรีย
หมวดหมู่:เหมืองเปิด
หมวดหมู่:วิทยาศาสตร์และเทคโนโลยีในสหภาพโซเวียต
หมวดหมู่:เหมืองในรัสเซีย